b"\n_START_ARTICLE_\nLevi Strauss\n_START_SECTION_\n\xc5\xbdivljenjepis\n_START_PARAGRAPH_\nStrauss je znan po tem, da je izumil d\xc5\xbeins._NEWLINE_O\xc4\x8de mu je umrl, ko je imel 16 let. Leta 1847 se je njegova mati z njim in dvema sestrama izselila v New York. Leta 1853 se je zaradi zlate mrzlice odpravil v San Francisco._NEWLINE_Ker je predhodno posloval z galanterijo in oblekami, je vzel na pot bale blaga, \xc5\xa1otorska krila in pribor za \xc5\xa1ivanje. Ugotovil je, da kopa\xc4\x8di zlata pri svojem trdem delu potrebujejo trpe\xc5\xbene hla\xc4\x8de. Prve hla\xc4\x8de je dal izdelati nekemu kroja\xc4\x8du iz \xc5\xa1otorskih kril. Po pripovedovanju je bil njegov prvi kupec tako navdu\xc5\xa1en, da se je celo no\xc4\x8d sprehajal po mestu in vsakemu mimoido\xc4\x8demu pripovedoval o svojem nakupu._NEWLINE_Prve hla\xc4\x8de so bile \xc5\xa1e rjave barve in so se nosile z naramnicami. Surovino je kmalu zamenjal z denimom, tkanino iz bomba\xc5\xbea, pobarvanega v modro z indigom. \xc5\xa0ivi na hla\xc4\x8dnih \xc5\xbeepih niso bili dovolj robustni. Kopa\xc4\x8di so namre\xc4\x8d dajali v \xc5\xbeepe veliko stvari, ki so uporabljali v zlatokopih. Decembra 1870 je dobil kroja\xc4\x8d Jacob W. Davis zamisel, da je \xc5\xa1ive na \xc5\xbeepih oja\xc4\x8dal z zakovicami, kakr\xc5\xa1ne so uporabljali za konjsko opremo. Za to zamisel je Strauss prejel 20. maja 1873 patent._NEWLINE_Leta 1890 je ustanovil podjetje Levi Strauss & Company. Ob svoji smrti je podjetje zapustil ne\xc4\x8daku, ker ni imel otrok. Do danes je to podjetje eden najve\xc4\x8djih proizvajalcev jeansa in Levi's je ena najbolj znanih blagovnih znamk._NEWLINE_Model Levi's 501 je verjetno najbolj znan in najve\xc4\x8dkrat no\xc5\xa1en jeans na svetu. V ZDA se Levi's jeans zaradi visokih stro\xc5\xa1kov izdelave ne izdeluje ve\xc4\x8d. V Evropi ga izdelujejo \xc5\xa1e na Poljskem, v podjetju Varteks iz Vara\xc5\xbedina pa izdelujejo model 521."